pythainlp/thai-wiki-dataset-v3 huggingface dataset:
เปรียบ อิน

เปรียบ อิน (Preap In) เป็นนักการเมืองชาวกัมพูชาที่มีบทบาทหลังได้รับเอกราชจากฝรั่งเศส อินเป็นนักการเมืองฝ่ายขวาในกลุ่มเขมรเสรีที่ต่อต้านพระนโรดม สีหนุ เขาเป็นที่รู้จักการพยายามก่อรัฐประหารใน พ.ศ. 2506 ซึ่งถูกจับได้และถูกตัดสินประหารชีวิต
อินเกิดเมื่อ พ.ศ. 2481 ที่จังหวัดกำปอด ในครอบครัวชาวนา และมีศักดิ์เป็นหลานของอิน ตัม เขาศึกษาทางด้านวิศวกรรมในพนมเปญ เขาเป็นสมาชิกพรรคประชาธิปไตย ซึ่งเป็นพรรคในยุคก่อนได้รับเอกราช ก่อนจะถูกยุบรวมเข้าในพรรคสังคมของพระนโรดมสีหนุ หลังจากนั้น เขาเข้าร่วมกับขบวนการเขมรเสรี ซึ่งเป็นกลุ่มต่อต้านคอมมิวนิสต์และต่อต้านราชวงศ์ นำโดย เซิง งอกทัญ พื้นที่ปฏิบัติการของเขมรเสรีอยู่ตามชายแดนไทยและเวียดนามใต้
อินถูกกล่าวหาเกี่ยวข้องกับการวางแผนก่อรัฐประหาร ซึ่งเป็นส่วนหนึ่งในการกดดันเขมรเสรีของพระนโรดม สีหนุ อินและ ไซง์ ซาน ถูกจับที่จังหวัดตาแก้วเมื่อ 19 พฤศจิกายน พ.ศ. 2506 หลังจากนั้นถูกนำตัวมายังพนมเปญ และถูกจับขังกรงในที่สาธารณะ ต่อมา ซานถูกปล่อยตัว และนำตัวไปยังสมัชชาแห่งชาติเพื่อสารภาพว่าเขมรเสรีเป็นองค์กรที่ได้รับการสนับสนุนจากซีไอเอ และมีเป้าหมายเพื่อล้มล้างราชบัลลังก์ของพระนโรดม สีหนุ พระนโรดม สีหนุได้ให้สมาชิกสมัชชาตัดสินชะตากรรมของอิน ซึ่งในที่สุด ตัดสินให้ประหารชีวิต
การประหารชีวิตโดยการยิงเป้าเกิดขึ้นที่จังหวัดกำปงสะปือในเดือนมกราคม พ.ศ. 2507 การประหารชีวิตถูกบันทึกไว้เป็นภาพยนตร์มีความยาวประมาณ 15 นาที และมีการฉายตามโรงหนังในกัมพูชาเป็นเวลา 1 เดือน ทำให้เปรียบ อินเป็นที่จดจำในฐานะนักการเมืองฝ่ายตรงข้ามของพระนโรดม สีหนุ ฮุน เซน ได้นำภาพยนตร์การประหารชีวิตเปรียบ อินมาฉายอีกหลายครั้งเมื่อต้องการแสดงความไม่เห็นด้วยกับพระนโรดม สีหนุ
นักการเมืองกัมพูชา
บุคคลจากจังหวัดกำปอด
ผู้ถูกประหารชีวิตด้วยอาวุธปืน
ลำโพงแดง

ลำโพงแดง  เป็นพืชในวงศ์ Solanaceae เป็นไม้พุ่ม ใบเป็นกระจุก กลีบดอกเชื่อมกันเป็นหลอด ดอกสีแดงอมส้มมีลายสีเหลือง ผลเป็นแบบกระเปาะแห้งแตกคล้ายรูปลูกข่าง พบตามป่าดิบเขาในพื้นที่สูง มีฤทธิ์หลอนประสาท
== อ้างอิง ==
จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 467
วงศ์มะเขือ
พืชมีพิษ
สถานีรถไฟหลักฮัมบวร์ค

สถานีรถไฟหลักฮัมบวร์ค (Hamburg Hauptbahnhof) เป็นสถานีรถไฟหลักแห่งหนึ่งในเยอรมนี ตั้งอยู่ในเมืองฮัมบวร์ค เปิดให้บริการในปี ค.ศ. 1906 เพื่อทดแทนสถานีเดิม มีจำนวนผู้โดยสารเฉลี่ย 450,000 คนต่อวัน ทำให้เป็นสถานีรถไฟที่มีผู้โดยสารมากที่สุดในเยอรมนี และอันดับที่ 3 ของยุโรป รองจากการ์ดูว์นอร์และการ์เดอชัตแล–เลอาลในกรุงปารีส ประเทศฝรั่งเศส
สถานีนี้ใช้ชานชาลาเกาะกลาง จำนวน 6 ชานชาลา เป็นชุมทางรถไฟขนาดใหญ่ทางตอนเหนือของประเทศ สามารถเชื่อมต่อกับรถไฟใต้ดินฮัมบวร์คและรถไฟเร็วเขตเมืองฮัมบวร์คได้
ในปี ค.ศ. 2008 สถานีนี้มีรถไฟทางไกลกว่า 720 ขบวน และเอ็ส-บาน 982 ขบวนต่อวัน
== อ้างอิง ==
== แหล่งข้อมูลอื่น ==
DB station information
shopping center Wandelhalle Hamburg Hauptbahnhof 
ฮ
ฮ
ฮ
สถานีรถไฟหลักเบรเมิน

สถานีรถไฟหลักเบรเมิน (Bremen Hauptbahnhof) เป็นสถานีรถไฟหลักในเมืองเบรเมิน ทางตอนเหนือของประเทศเยอรมนี เป็นสถานีที่มีความสำคัญในรัฐเบรเมิน เนื่องจากเป็นจุดผ่านของรถไฟไปยังเมืองเมืองใหญ่อื่น ๆ มีขบวนรถไฟ 510 ขบวนต่อวัน ผู้โดยสาร 100,000 คนต่อวัน มีจำนวน 9 ชานชาลาราง ติดตั้งระบบไฟฟ้าตั้งแต่ ค.ศ. 1964 โดยภายในสถานีเป็นศูนย์การค้าในตัว
== แหล่งข้อมูลอื่น ==
DB information page (English) 
See the Ticket Hall in a 360 degrees interactive panorama (Flash) 
สิ่งก่อสร้างในเบรเมิน
การขนส่งในเบรเมิน
สถานีรถไฟในรัฐเบรเมิน
หวอด

หวอด (Bubble nest) คือ รังของปลาบางประเภท ที่มีลักษณะเป็นฟองอากาศลอยอยู่เหนือผิวน้ำ
หวอด เกิดจากการที่มีปลาเพศผู้ใช้น้ำลายของตัวผสมรวมกับอากาศพ่นออกมาเป็นฟองอากาศมีลักษณะเป็นเม็ดกลม ๆ ใส จับตัวรวมกันเป็นกลุ่มหรือก้อนลอยอยู่เหนือผิวน้ำ โดยมักสร้างให้เกาะติดกับวัสดุต่าง ๆ ในน้ำ เช่น พืชน้ำชนิดต่าง ๆ เพื่อมิให้หวอดแตก หวอดถูกสร้างขึ้นมาเพื่อการขยายพันธุ์ ใช้เป็นรังของการวางไข่และเพาะฟักลูกปลา 
หวอด เมื่อถูกนำขึ้นมาจากน้ำสัมผัสกับอากาศจะไม่แตก ต่างกับฟองน้ำธรรมดา โดยปลาในวงศ์ปลากัด ปลากระดี่ (Osphronemidae) ขึ้นชื่ออย่างมากในการก่อหวอด เช่น ปลากัด (Betta spp.), ปลากระดี่ (Trichopodus spp.), ปลากริม (Trichopsis spp.) หรือปลากระดี่แคระ (Trichogaster spp.)  ซึ่งขนาดของหวอดและขนาดของกลุ่มก้อนหวอดจะใหญ่-เล็กต่างกันไปตามชนิดของปลา เช่น หวอดของปลากระดี่เม็ดจะเล็กกว่าของปลากัด แต่จะมีขนาดกลุ่มก้อนใหญ่กว่า
หวอด เป็นสถานที่ ๆ ปลาเพศผู้จะอมไข่ที่ปลาเพศเมียปล่อยออกมา และได้ฉีดน้ำเชื้อปฏิสนธิแล้ว นำไปพ่นติดไว้ เพื่อให้ไข่ได้รับออกซิเจนและไม่จมน้ำซึ่งทำให้ไข่เสียได้ เมื่อลูกปลาฟักเป็นตัว ในระยะเริ่มแรกลูกปลาตัวจะเล็กมากและช่วยเหลือตัวเองไม่ได้ แม้กระทั่งว่ายน้ำ หวอดก็จะเป็นที่ ๆ ให้ลูกปลาเกาะติดเพื่อไม่ให้จมน้ำตายได้
นอกจากปลาในวงศ์ปลากัด ปลากระดี่แล้ว ปลาจำพวกอื่นที่ใกล้เคียงกันก็มีพฤติกรรมในการสร้างหวอดเช่นเดียวกัน เช่น ปลาหมอตาล หรือปลาจูบ ที่จัดอยู่ในวงศ์  Helostomatidae เป็นต้น
นอกจากนี้แล้วก็ยังมีปลาจำพวกอื่นที่ไม่ได้ใกล้เคียงกับปลาในวงศ์ปลากัด ปลากระดี่ หรือปลาหมอตาล ก็มีพฤติกรรมในการสร้างหวอดเช่นเดียวกัน แต่จะมีลักษณะแตกต่างกันออกไป ได้แก่ ปลาในวงศ์ปลาช่อน (Channidae), ปลาไหลไฟฟ้า ในวงศ์ Gymnotidae, ปลาแพะ ในวงศ์ Callichthyidae, ปลาซันฟิช ในวงศ์ปลากะพงปากกว้าง (Centrarchidae), ปลาหมอสี ในวงศ์ Cichlidae  เป็นต้น
==อ้างอิง==
การเลี้ยงปลา
วงศ์ปลากัด ปลากระดี่
การสืบพันธุ์
มีนวิทยา
สายซามอสคโวเรตสกายา

สายซามอสคโวเรตสกายา (Замоскворе́цкая ли́ния, ), ชื่อเดิม Gorkovsko-Zamoskvoretskaya (Го́рьковско-Замоскворе́цкая) (สาย 2) เป็นเส้นทางรถไฟใต้ดินมอสโกสายที่ 2 เปิดใช้งานในปี ค.ศ. 1938 มีจำนวน 21 สถานี ระยะทาง  ในแนวเหนือ-ใต้ การเดินทางตลอดเส้นทาง ใช้เวลา 55 นาที คิดเป็นความเร็วเฉลี่ย  ส่วนใหญ่ของเส้นทางเป็นทางใต้ดิน และลอดใต้แม่น้ำมอสสกาวา
== การเชื่อมต่อการเดินทางกับเส้นทางอื่น ==
== อ้างอิง ==
สายอาร์บัตสโค-โปครอฟสกายา

สายอาร์บัตสโค-โปครอฟสกายา (Арба́тско-Покро́вская ли́ния, ) (สาย 3) เป็นหนึ่งในเส้นทางของรถไฟใต้ดินมอสโก กรุงมอสโก ประเทศรัสเซีย มีจำนวน 22 สถานี ระยะทาง  ทำให้เป็นเส้นทางที่ยาวที่สุดในปัจจุบัน เส้นทางส่วนใหญ่เป็นทางใต้ดิน
== การเชื่อมต่อกับเส้นทางอื่น ==
== อ้างอิง ==
== แหล่งข้อมูลอื่น ==
illustrated contemporary description of the Moscow underground
สายฟีลิออฟสกายา

สายฟีลิออฟสกายา (Филёвская ли́ния, ) หรือ สาย 4 เป็นเส้นทางของรถไฟใต้ดินมอสโก ในกรุงมอสโก เปิดให้บริการเป็นลำดับที่ 6 มีจำนวนสถานี 13 สถานี ระยะทาง 14.7 กิโลเมตร ส่วนใหญ่เป็นทางระดับดินและใต้ดิน
== การเชื่อมต่อ ==
วนิดา แสงสุข

วนิดา แสงสุข หรือชื่อในการแสดงคือ นก เชิญยิ้ม  เกิดวันที่ 24 กันยายน พ.ศ. 2512 เป็นนักแสดงตลก นักแสดง และพิธีกรชาวไทย ในคณะตลกเชิญยิ้ม และเป็นภรรยาของ นายชิติสรรค์ ไชยเสนา (หรือชูษี เชิญยิ้ม) มีบุตรสาวด้วยกันหนึ่งคน คือ นางสาวชญาภา พงศ์สุภาชาคริต 
== ผลงาน ==
=== ละครโทรทัศน์ ===
=== ละครซิทคอม ===
=== ภาพยนตร์ ===
{|class="wikitable" style = "text-align:center"
! พ.ศ. !! เรื่อง !! รับบทเป็น
|-
| 2539
| ดอกไม้ ไนน์มา กับขาหมู
| แมว
|-
| 2547
| ผีหัวขาด 2
| เจ๊กิ่ม
|-
| 2548
| หลวงพี่เท่ง
| เจ๊นก (รับเชิญ)
|-
| 2549
| โกยเถอะโยม
| เจ๊หลี
|-
| 2550
| บอดี้การ์ดหน้าเหลี่ยม 2
| เจ้าของคอนโด (รับเชิญ)
|-
| 2550
| ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง
| ป้าแจ่ม (รับเชิญ)
|-
| 2551
| บ้านผีเปิบ
| โหนก
|-
| 2551
| หลวงพี่เท่ง 2 รุ่นฮาร่ำรวย
| หอม (รับเชิญ)
|-
| 2551
| ตำนานสมเด็จพระนเรศวรมหาราช ภาค ๑ องค์ประกันหงสา
| ละวั๊น (รับเชิญ)
|-
| 2553
| สงครามปากตลาดแตก
| คุณนายสะอิ้งทอง
|-
| 2552
| จ๊ะเอ๋ โกยแล้วจ้า
| นางหอม
|-
| 2557
| ทาสรักอสูร
| หนวก
|-
| 2558
| สตรีเหล็ก ตบโลกแตก
| แม่ค้าในตลาด(รับเชิญ)
|-
| 2559
| อาม่า
| กมล
|-
|2561
|ขุนบันลือ
|นก
|-
|2562
|ออนซอนเด
|แม่ค้าที่งานบุญบั้งไฟ (รับเชิญ)
|-
|2566
|ทิดน้อย
|หญิงเมาในงานศพ (รับเชิญ)
|}
=== พิธีกรรายการโทรทัศน์ ===
เล่นตลกในรายการ ขบวนการจี้เส้น ทางช่อง 7
เล่นตลกในรายการ มุมหัวเราะ ทางช่อง 3
=== ผลงานอื่น ๆ ===
บันทึกการแสดงสด กับตลกคณะเพชรดาราฉาย ฮิตติดลม ชุดที่ 4 ปี 2533
บันทึกการแสดงสด รายการ จี้เส้นคอนเสิร์ต ร่วมกับชาวคณะ สร้างโดย เอสทีวิดีโอ ใช้ชื่อชุดประจำคณะว่า น. นก รวมตัวฮา (พ.ศ. 2539)
=== รางวัลที่ได้รับ ===
ปี 2538 รับรางวัลตลกหญิงยอดเยี่ยม จากการประกวดรางวัลโทรทัศน์ทองคำ
== เรื่องอื้อฉาวในวงการบันเทิง ==
วันที่ 21 กรกฎาคม 2552 ถูกจับหลังซื้อกัญชายาไอซ์มาเสพ บริเวณข้างร้านเซเว่น อีเลฟเว่น ระหว่างซอยรามคำแหง 42-44 ถนนรามคำแหง แขวงหัวหมาก เขตบางกะปิ กรุงเทพฯ หลังติดต่อขอซื้อยาไอซ์จากนายสุรินทร์ หรือ ต้น สังข์ป้อม อายุ 22 ปี โดยตำรวจได้ของกลาง ยาไอซ์ 2.5 กรัม กัญชาแห้ง 1 ถุง กัญชาผงผสมยาสูบบรรจุในกล่องลูกอม 1 กล่อง กัญชายัดในมวนบุหรี่ 6 มวน และอุปกรณ์การเสพจำนวน 1 รายการ และ บอย ถกลเกียรติ ตัดสินใจ แบนงานในวงการ เป็นเวลา 6 เดือน
นก วนิดา ถูกจับเรื่องยาไอซ์ครั้งที่ 2 ที่อรัญประเทศ สระแก้ว หลังจากเดินทางไปเล่นการพนันในบ่อนที่ ปอยเปต กัมพูชา เธอสารภาพว่า เสียพนันไปกว่า 15,000 บาทจึงเครียดจัด ไปซื้อยาไอซ์และกัญชาแห้งเสพในบ่อน และนำติดตัวกลับมาด้วย ยอมรับว่าครั้งนี้คงไม่รอด ต้องติดคุกแน่นอน จากที่ครั้งก่อน เมื่อเดือนกรกฎาคม ปีที่แล้ว เธอถูกจับยาไอซ์ ศาลยังปรานี แค่ปรับ ส่วนโทษจำคุกให้รอลงอาญาไว้ 2 ปี และทางด้าน บอย ถกลเกียรติ ตัดสินใจ ถอดบทละครเพ็ญนี้เป็นการถาวร โดยเขียนบทว่า ขโมยของในบ้านของรัก และถูกรถชนเสียชีวิตขณะหนีตำรวจ
== อ้างอิง ==
== แหล่งข้อมูลอื่น ==
IG ส่วนของนักแสดง
นักแสดงตลกหญิงไทย
นักแสดงชาวไทย
พิธีกรชาวไทย
รองทรง

รองทรง คือ การตัดผมรอบๆ ตีนผมตั้งแต่ขมับข้างซ้ายลงไปจนถึงบริเวณท้ายทอยและขึ้นมายังขมับด้านขวา
==  ดูเพิ่ม ==
ทรงนักเรียน
สกินเฮด
== แหล่งข้อมูลอื่น ==
ทรงผม
เทศบาลตำบลโนนสูง (จังหวัดนครราชสีมา)

เทศบาลตำบลโนนสูง เป็นเทศบาลแห่งหนึ่งในอำเภอโนนสูง จังหวัดนครราชสีมา
== ประวัติ ==
พ.ศ. 2475 หลังจากเปลี่ยนแปลงการปกครอง รัฐบาลได้จัดตั้งเทศบาลขึ้นเพื่อให้สอดคล้องกับการปกครองระบอบประชาธิปไตยทุกจังหวัด ในจังหวัดนครราชสีมา ทางราชการมีความประสงค์จะจัดตั้งเทศบาลเมืองขึ้นที่อำเภอบัวใหญ่ แต่ในระยะนั้นได้เกิดอัคคีภัยครั้งใหญ่ขึ้นที่อำเภอบัวใหญ่ จึงไม่สามารถจัดตั้งเทศบาลเมืองที่อำเภอบัวใหญ่ได้ ทางราชการจึงได้พิจารณาเห็นว่าอำเภอโนนสูงมีชุมชนหนาแน่น ซึ่งเรียกกันว่าอำเภอกลาง จึงได้มีพระราชกฤษฎีกายกฐานะตำบลโนนสูงทั้งตำบลขึ้นเป็น เทศบาลตำบลโนนสูง (อาณาเขตครอบคลุมตำบลหลุมข้าวและตำบลธารประสาทในปัจจุบัน)
วันที่ 14 มีนาคม พ.ศ. 2480 โดยขุนเกษมสิมารักษ์ เป็นนายกเทศมนตรีคนแรก มีเนื้อที่ทั้งหมด 83.63 ตารางกิโลเมตร โดยได้อาศัยสโมสรข้าราชการอำเภอโนนสูง (หลังเดิมรื้อแล้ว) เป็นที่ทำงาน ต่อมาจึงได้สร้างอาคารไม้ชั้นเดียวขึ้นในพื้นที่ของเทศบาลเอง (อาคารหลังเดิม) เมื่อ พ.ศ. 2484
พ.ศ. 2512 เป็นเวลา 38 ปี ตัวอาคารสำนักงานหลังเดิมผุพังและทรุด ไม่สามรถจะปรับปรุงแก้ไข ให้แข็งแรงและสง่างามได้ จึงได้ขอกู้เงิน ก.ส.ท. จำนวน 650,000 บาท
พ.ศ. 2513 จึงได้รับอนุมัติเมื่อปี พ.ศ. 2513 และเทศบาลได้ตั้งงบประมาณสมทบอีก 60,000 บาท ซึ่งได้ทำการก่อสร้างเป็นอาคารตึก 2 ชั้น หลังคาทรงไทยตามแบบแปลนของกรมโยธาธิการ
พ.ศ. 2514 อาคารหลังดังกล่าวจึงแล้วเสร็จ ซึ่งก็คือ อาคารสำนักงานหลังปัจจุบัน
== ที่ตั้งและอาณาเขต ==
=== ที่ตั้ง ===
เทศบาลตำบลโนนสูง ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 36 กิโลเมตร
=== อาณาเขต ===
ทิศเหนือ ติดต่อกับ องค์การบริหารส่วนตำบลลำคอหงส์
ทิศใต้ ติดต่อกับ เทศบาลตำบลใหม่
ทิศตะวันออก ติดต่อกับ องค์การบริหารส่วนตำบลหลุมข้าว
ทิศตะวันตก ติดต่อกับ เทศบาลตำบลด่านคล้า
== สถานการศึกษาในเขตเทศบาล ==
=== สังกัดเทศบาลตำบลโนนสูง ===
โรงเรียนเทศบาล 1 (รัฐราษฎร์สงเคราะห์)
โรงเรียนเทศบาล 2 (รัฐราษฎร์บำรุง)
โรงเรียนเทศบาล 3 (รัฐราษฎร์พัฒนา)
=== สังกัดอื่นๆ ===
โรงเรียนโนนสูงศรีธานี
โรงเรียนจุ้ยฮั้ววิทยา
โรงเรียนพิทักษ์ภูเบนทร์
โรงเรียนศรีบันฑิตวิทยา
== ประชากร ==
จำนวนประชากร ณ มกราคม พ.ศ. 2557
จำนวนทั้งสิ้น 9,868 คน แยกเป็นชาย 4,760 คน หญิง 5,108 คน
== ศาสนา ==
มีจำนวนวัด 4 วัด
วัดโนนแต้ว
วัดบัว
วัดใหม่สุนทร
วัดโนนหมัน
== อ้างอิง ==
โนนสูง
สถานีรถไฟท่าอากาศยานฟูกูโอกะ

สถานีรถไฟท่าอากาศยานฟูกูโอกะ  เป็นสถานีรถไฟใต้ดินนครฟูกูโอกะ ในสายคูโก ตั้งอยู่ภายในท่าอากาศยานฟูกูโอกะ เมืองฟูกูโอกะ จังหวัดฟูกูโอกะ เกาะคีวชู ประเทศญี่ปุ่น สัญลักษณ์ประจำสถานีคือรูปเครื่องบินสีน้ำเงินและก้อนเมฆ
== ประวัติ ==
สถานีรถไฟท่าอากาศยานฟูกูโอกะ เปิดให้บริการวันที่ 3 มีนาคม ค.ศ. 1993
== รูปแบบสถานี ==
สถานีรถไฟท่าอากาศยานฟูกูโอกะ มีชานชาลาตั้งอยู่บนชั้นที่ 2 ของสถานี
== สถานที่สำคัญใกล้เคียง ==
ท่าอากาศยานฟูกูโอกะ
สถานีขนส่งผู้โดยสาร
สวนฮิงาชิฮิราโอะ
== สถานีใกล้เคียง ==
== อ้างอิง ==
== แหล่งข้อมูลอื่น ==
Fukuoka Subway Fukuokakūkō Station information  
ท่าอากาศยานฟูกูโอกะ
ท่าอากาศยานฟูกูโอกะ
สิ่งก่อสร้างในฟูกูโอกะ
สายคอลเซวายา

สายคอลเซวายา (Кольцева́я ли́ния, สายวงกลม, ), (สาย 5) เป็นเส้นทางของรถไฟใต้ดินมอสโก กรุงมอสโก ก่อสร้างตั้งแต่ปี ค.ศ. 1950-1954 แนวเส้นทางเป็นเส้นทางวงกลม จึงมีผู้โดยสารมาก และเชื่อมต่อกับเส้นทางอื่น ๆ ได้มากขึ้นด้วย สถานีส่วนใหญ่บนเส้นทางมักมีสถาปัตยกรรมสวยงาม เช่น สถานี Komsomolskaya, Novoslobodskaya และ Kievskaya
== อ้างอิง ==
== แหล่งข้อมูลอื่น ==
Photos of the Koltcevaya line  on Virtual photogallery Metro (RU)
 
เส้นทางรถไฟวงกลม
สายคาลุชสโค-ริชสกายา

สายคาลุชสโค-ริชสกายา เป็นเส้นทางหนึ่งของรถไฟใต้ดินมอสโก โดยครั้งแรกเปิดใช้งานแบบแยกเส้นทางเป็น 2 ส่วน และรวมเส้นทางในปี ค.ศ. 1971 เป็นเส้นทางที่มีผู้โดยสารมากที่สุด เป็นอันดับที่ 3 ในระบบ คือ 1.015 ล้านคนต่อวัน มีระยะทาง  เวลาเดินทาง 56 นาที สีบนแผนที่ใช้สีส้ม
== อ้างอิง ==
สายตากันสโค-ครัสโนเปรสเนนสกายา

สายตากันสโค-ครัสโนเปรสเนนสกายา (Таганско-Краснопресненская линия, ) (สาย 7) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเส้นทางที่มีผู้โดยสารมากที่สุด ก่อสร้างระหว่างปี ค.ศ. 1966-1975 และสร้างส่วนต่อขยายในปี ค.ศ. 2013 มีจำนวน 21 สถานี ผู้โดยสาร 1,370,200 คนต่อวัน
== อ้างอิง ==
สายคาลีนินสกายา

สายคาลีนินสกายา (Кали́нинская ли́ния, ) (สาย 8) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเพียงเส้นทางเดียวในระบบที่ถูกแบ่งเป็นสองส่วน มิได้เชื่อมต่อกัน แต่ในอนาคตมีโครงการที่จะเชื่อม 2 ส่วนเข้าด้วยกัน
== อ้างอิง ==
สายเซียร์ปูคอฟสโค-ตีมีเรียเซฟสกายา

สายเซียร์ปูคอฟสโค-ตีมีเรียเซฟสกายา (Серпухо́вско-Тимиря́зевская ли́ния, , สาย 9) หรือเรียกกันว่า สายสีเทา (серая линия) เป็นเส้นทางรถไฟใต้ดินมอสโก เปิดให้บริการในปี ค.ศ. 1983 ปัจจุบันมีระยะทาง 41.5 กิโลเมตร ทำให้เป็นเส้นทางที่ยาวเป็นอันดับสองในระบบ และเป็นอุโมงค์รถไฟฟ้าที่ยาวที่สุดเป็นอันดับ 4 ของโลก รองจากรถไฟใต้ดินกว่างโจว สาย 3 รถไฟใต้ดินปักกิ่ง สาย 10 และ รถไฟใต้ดินโซล สาย 5 เส้นทางนี้มีจำนวน 25 สถานี
== อ้างอิง ==
สายลูย์บลินสโค-ดมีตรอฟสกายา

สายลูย์บลินสโค-ดมีตรอฟสกายา (Любли́нско-Дми́тровская ли́ния, ) (สาย 10) เป็นหนึ่งในเส้นทางของรถไฟใต้ดินมอสโก เปิดให้บริการครั้งแรกในปี ค.ศ. 1995 ในปัจจุบันมีระยะทาง 24.7 กิโลเมตร จำนวน 17 สถานี
== อ้างอิง ==
สายคาคอฟสกายา

สายคาคอฟสกายา (Кахо́вская ли́ния, ) (สาย 11) เป็นเส้นทางรถไฟใต้ดินมอสโก เปิดให้บริการในปี ค.ศ. 1969 เป็นเส้นทางที่มีระยะทางสั้นที่สุดในระบบ เพียง  และมีเพียง 3 สถานีเท่านั้น
สายบูตอฟสกายา

สายบูตอฟสกายา (Бу́товская ли́ния, ) เป็นเส้นทางหนึ่งของรถไฟใต้ดินมอสโก มีระยะทาง  เปิดให้บริการวันที่ 27 ธันวาคม ค.ศ. 2003 เป็นเส้นทางที่เปิดให้บริการล่าสุด นอกจากนี้ ยังเป็นเส้นทางเดียวในระบบที่ถูกจัดให้อยู่ในกลุ่ม "ไลท์เมโทร"
== ดูเพิ่ม ==
ระบบขนส่งทางรางขนาดกลาง
== อ้างอิง ==
== แหล่งข้อมูลอื่น ==
Butovskaya Line , Moscow Metro official site
กุ้งเสียบ

กุ้งเสียบ เป็นการถนอมอาหารของภาคใต้ โดยนำกุ้งทั้งเปลือกมาเสียบไม้เรียงกันทาเกลือ นำมาปิ้งไฟอ่อน ๆ
หรือรมควันจนแห้ง นำไปทำอาหารได้หลายชนิด เช่นน้ำพริกกุ้งเสียบ หรือใช้แทนกุ้งแห้ง กุ้งเสียบที่มีชื่อเสียงในหลายจังหวัด เช่น ภูเก็ต นครศรีธรรมราช พังงา พัทลุง สงขลา
== อ้างอิง ==
อาหารไทยภาคใต้
กงฟีเป็ด

กงฟีเป็ด (confit de canard, ) เป็นอาหารฝรั่งเศสประเภทกงฟี ซึ่งเป็นการดองเนื้อสัตว์หั่นเป็นชิ้นไว้ในน้ำมันจากสัตว์ชนิดนั้น ๆ ในการทำกงฟีเป็ดจะนำส่วนน่องเป็ดมาหมักกับน้ำมันมะกอก เกลือ กระเทียม ใบกระวาน ไทม์ จูนิเปอร์เบอร์รี และผักชีฝรั่ง จากนั้นนำไปแช่ในมันเป็ดละลายแล้วอบให้สุก (76 – 135 องศาเซลเซียส/170 – 275 องศาฟาเรนไฮด์)  เก็บน่องเป็ดที่เย็นแล้วในภาชนะ ราดด้วยน้ำมันเป็ดให้ท่วม เก็บในตู้เย็นได้ 3-6 เดือน ถ้าบรรจุกระป๋องจะเก็บได้หลายปี เมื่อจะรับประทานอีก จึงตักน่องเป็ดมาอบให้เหลืองกรอบ เกลือจะเป็นตัวช่วยในการรักษาสภาพของเนื้อเป็ด น้ำมันที่เหลือนำไปใช้ปรุงอาหารได้
==อ้างอิง==
==แหล่งข้อมูลอื่น==
Three-in-One Recipe: How to Render Duck Fat, Create Duck Rinds, and Make Duck Confit (with pics)
Duck Confit Part 1 Prep and Roast 
อาหารฝรั่งเศส
เอรินะ อิกูตะ

เอรินะ อิกูตะ (, เกิดวันที่ 7 กรกฎาคม พ.ศ. 2540) เป็นนักร้องหญิงชาวญี่ปุ่น เธอเป็นสมาชิกรุ่นที่ 9 และเป็นรองหัวหน้าของมอร์นิงมูซูเมะ
== ประวัติการทำงาน ==
ก่อนที่อิกูตะจะเข้าร่วมเป็นสมาชิกในเฮลโล! โปรเจกต์นั้น เธอเคยเป็นนางแบบมาก่อน ซึ่งสังกัดอยู่ในเอลิแกนท์โปรโมชั่น (Elegent Promotion) หลังจากนั้นเธอก็ได้เข้ามาเป็นหนึ่งในสมาชิกรุ่นที่ 9 ของวงไอดอลมอร์นิงมูซูเมะ พร้อมกับ ริโฮะ ซายาชิ, คานง ซูซูกิ และอดีตสมาชิกเฮลโล! โปรเค็งชูเซย์ มิซูกิ ฟูกูมูระ ในวันที่ 2 มกราคม พ.ศ. 2554 ซึ่งทั้งหมดได้เปิดตัวอย่างเป็นทางการครั้งแรก คอนเสิร์ตประจำฤดูหนาวของเฮลโล! โปรเจกต์ และได้ร่วมแสดงคอนเสิร์ตพร้อมกับสมาชิกมอร์นิงมูซูเมะเป็นครั้งแรก ด้วยเพลง "โอโซระงะอิซึมาเดโมะยูนะมิราอิเดะอาเระ!" (青空がいつまでも続くような未来であれ!) และเพลง "โทโมะ" (友)
เพลงซิงเกิลเปิดตัวสมาชิกรุ่นที่ 9 คือเพลงซิงเกิลที่ 45 เมจิเดสึกะ สกา! (まじですかスカ!) วางจำหน่ายในวันที่ 6 เมษายน พ.ศ. 2554
ในปี พ.ศ. 2557 อิกูตะได้รับตำแหน่งรองหัวหน้าควบคู่กับฮารูนะ อีกูโบะ สมาชิกรุ่นที่ 10 หลังจากที่สมาชิกรุ่นที่ 6 ซายูมิ มิจิชิเงะ สำเร็จการศึกษาจากมอร์นิงมูซูเมะ และมิซูกิ ฟูกูมูระ เพื่อนร่วมรุ่นของอิกูตะได้รับแหน่งหัวหน้าของมอร์นิงมูซูเมะ
จนกระทั่งปลายปี พ.ศ. 2561 อีกูโบะได้สำเร็จการศึกษาจากมอร์นิงมูซูเมะและเฮลโล! โปรเจกต์ ต่อมาในช่วงสิ้นปี อายูมิ อิชิดะ สมาชิกรุ่นที่ 10 ได้รับตำแหน่งรองหัวหน้าควบคู่กับอิกูตะมาจนถึงปัจจุบัน
==ผลงาน==
สำหรับผลงานที่เธอได้สร้างไว้ในฐานะของสมาชิกกลุ่มมอร์นิงมุซุเมะ โปรดดูที่บทความ ผลงานของมอร์นิงมุซุเมะ
=== สมุดรวมภาพถ่าย ===
=== ดีวีดี ===
== การปรากฏตัว ==
=== ภาพยนตร์ ===
=== ละครโทรทัศน์ ===
=== ละครเวที ===
=== รายการโทรทัศน์ ===
=== รายการทางอินเทอร์เน็ต ===
=== รายการทางวิทยุ ===
== อ้างอิง ==
==แหล่งข้อมูลอื่น==
===เว็บไซต์และเว็บบล็อก===
ข้อมูลประวัติ  
เว็บบล็อกของสมาชิกรุ่นที่เก้า 
== ดูเพิ่ม ==
เฮลโล! โปรเจกต์
มอร์นิงมุซุเมะ
เฮลโล! โปรเจกต์
มอร์นิงมุซุเมะ
สมาชิกปัจจุบันของมอร์นิงมุซุเมะ
นักร้องหญิงญี่ปุ่น
นักร้องป็อปญี่ปุ่น
นักแสดงหญิงชาวญี่ปุ่น
เที่ยวบินระทึก ยึดเหนือฟ้า

เที่ยวบินระทึก ยึดเหนือฟ้า (Non-Stop) เป็นภาพยนตร์แอ็คชั่นสัญชาติอเมริกันฝรั่งเศสที่เตรียมจัดฉาย ค.ศ. 2014 เลียม นีสัน, จูเลียน มัวร์, มิเชล ด็อคเคอรี, แอนสัน เมาธ์, ลูปิตา เอนยองโก และสกูต แม็กแนรี กำกับโดยเคาเม โกลเลต-เซอร์รา นี่เป็นภาพยนตร์เรื่องแรกที่สร้างโดยยูนิเวอร์แซลพิกเจอร์สร่วมกับซิลเวอร์พิกเจอร์สหลังจากที่เคยร่วมงานกับวอร์เนอร์บราเธอร์ส เมื่อความสัมพันธ์อันยาวนานได้สิ้นสุดลง
== เนื้อเรื่องย่อ ==
ภาพยนตร์ได้นำเสนอเหตุการณ์ที่เกิดขึ้นในเที่ยวบินระหว่างประเทศจากนิวยอร์กสู่ลอนดอน โดยในระหว่างการบินนั้น ตำรวจอากาศสหรัฐ บิล มาร์ก (นำแสดงโดยเลียม นีสัน) ได้รับข้อความขู่หลายครั้ง โดยได้ระบุว่าบรรดาผู้โดยสารจะถูกสังหารในทุก 20 นาที เว้นแต่จะได้ทำการโอนเงิน 150 ล้านดอลลาร์เข้าบัญชีธนาคารลับ เมื่อได้มีการพบบัญชีที่อยู่ในชื่อของมาร์ก รวมถึงได้มีการพบระเบิดลูกหนึ่งบนเครื่องบิน เขาก็ได้ถูกกล่าวหาว่าเป็นสลัดอากาศในเวลาต่อมา
== นักแสดงนำ ==
เลียม นีสัน รับบทเป็น บิล มาร์ก
จูเลียน มัวร์ รับบทเป็น เจ็น ซัมเมอร์ส
มิเชล ด็อคเคอรี รับบทเป็น แนนซี
เนท ปาร์คเกอร์ รับบทเป็น แซค ไวท์
ไลนัส โรช รับบทเป็น กัปตันเดวิด แมกมิลเลน
สกูต แม็กแนรี รับบทเป็น ทอม โบเวน
โครีย์ สโตล รับบทเป็น ออสติน
ลูปิตา เอนยองโก รับบทเป็น เกว็น
แอนสัน เมาธ์ รับบทเป็น แจ็ค แฮมมอนด์
บาร์ พาลี รับบทเป็น ไอริส มาเรียนเน
โอมาร์ เมตวอลลี รับบทเป็น ดร.ฟาฮิม นาเซอร์
เชีย วิกแฮม รับบทเป็น เอเยนต์ มาเรนนิค
ควินน์ แมคโคลแกน รับบทเป็น เบคก้า
== การถ่ายทำ ==
ภาพยนตร์ชุดนี้เริ่มถ่ายทำเมื่อวันที่ 1 พฤศจิกายน ค.ศ. 2012 ที่ยอร์กสตูดิโอในแมสเพธ ควีนส์ นครนิวยอร์ก และที่ท่าอากาศยานนานาชาติจอห์น เอฟ. เคนเนดี ในวันที่ 7 ธันวาคม ค.ศ. 2012 กับที่ท่าอากาศยานลองไอส์แลนด์แมคอาร์เธอร์ ภาพยนตร์ชุดนี้ถ่ายทำเสร็จสมบูรณ์เมื่อวันที่ 29 มกราคม ค.ศ. 2013
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2557
ภาพยนตร์การบินอเมริกัน
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่มีฉากในนครนิวยอร์ก
ภาพยนตร์ที่มีฉากในเครื่องบิน
ภาพยนตร์ที่ถ่ายทำในนครนิวยอร์ก
ภาพยนตร์โดยยูนิเวอร์แซลพิกเจอส์
ปลากระดี่อินเดีย

ปลากระดี่อินเดีย เป็นสกุลของปลาน้ำจืดขนาดเล็ก ในวงศ์ Ostoglossidae ใช้ชื่อสกุลว่า Trichogaster (เดิมใช้ Colisa)
มีรูปร่างโดยรวมคล้ายกับปลาในสกุล Trichopodus หรือปลากระดี่ ที่พบในภูมิภาคเอเชียอาคเนย์ แต่ทว่ามีขนาดที่เล็กกว่า ครีบทุกครีบสั้น มีสีสันตามลำตัวที่หลากหลายและสวยสดใส ในบางชนิดที่มีลายบั้ง ๆ สีแดงสดสลับกับสีน้ำเงิน มีครีบท้องมีก้านครีบเดี่ยวยื่นออกมาเป็นเส้นยาว ครีบหลังมีก้านครีบเดี่ยว 12-19 ก้าน และก้านครีบแขนง 7-14 ก้าน ครีบก้นมีก้านครีบเดี่ยว 15-20 ก้าน และก้านครีบแขนง 11-20 ก้าน ครีบหางปลายเว้าเล็กน้อย
มีขนาดโดยเฉลี่ยราว 6 เซนติเมตร พบใหญ่ที่สุดได้ 12 เซนติเมตร พบทั้งหมด 4 ชนิดได้แก่
T. chuna
T. fasciata
T. labiosa
T. lalia
ทั้งหมดแพร่กระจายพันธุ์ในอนุทวีปอินเดียไปจนถึงพม่า นิยมเลี้ยงกันเป็นปลาสวยงาม เป็นปลากระดี่ที่ถือว่านิสัยไม่ก้าวร้าวเท่าปลากระดี่สกุล Trichopodus ชอบอยู่รวมกันเป็นฝูง ปลาตัวผู้มีสีสันสดสวยกว่าตัวเมียอย่างเห็นได้ชัด แต่เมื่อผสมพันธุ์วางไข่ ตัวผู้จะเป็นฝ่ายดูแลไข่จนกว่าจะฟักเป็นตัว และอาจทำร้ายตัวเมียจนถึงแก่ตายได้ และหลังผสมพันธุ์แล้วปลาตัวเมียมักจะตาย โดยไข่จะมีขนาดเล็กมาก
==อ้างอิง==
วงศ์ปลากัด ปลากระดี่
ปลาที่พบในประเทศอินเดีย
ปลาตู้
สร้อยสน อุไรศรี

สร้อยสน อุไรศรี เกิดวัน 9 เมษายน พ.ศ. 2521  จำได้สินางเอกเด็กชื่อ สร้อยสน อุไรศรี  แทบทุกเรื่อง เรื่องย่อหนังไทยในอดีต ด.ช.บอย เนติลักษณ์ ด.ญ.สร้อยสน อุไรศรี จากภาพยนตร์โทรทัศน์ "สิงหไกรภพ" ภาพจากหนังสือปี 2526. ดาราเด็ก หนังไทยในอดีต. นักแสดง เกิดที่จังหวัดกรุงเทพฯ
== การศึกษา ==
อนุบาล 1-3 โรงเรียนอนุบาลโชคชัย
ประถมศึกษาและมัธยมศึกษา โรงเรียนเซนต์ฟรังซีสซาเวียร์คอนแวนต์
=== ละครโทรทัศน์ ===
2531 อีสา (ช่อง 7)
=== ภาพยนตร์โทรทัศน์ ===
2526 สิงหไกรภพ
== อ้างอิง ==
นักแสดงชาวไทย
บุคคลจากกรุงเทพมหานคร‎‎
ป็อปคอร์น (เพลง)

ป็อปคอร์น (Popcorn) เป็นเพลงบรรเลงอิเล็กทรอนิกส์ป็อป แต่งโดยเกอร์ชอน คิงสลีย์ นักดนตรีอิเล็กทรอนิกส์ชาวเยอรมันในปี ค.ศ. 1969 อยู่ในอัลบัม Music to Moog By (1969) ของคิงสลีย์ เป็นเพลงแรกๆ ที่สร้างขึ้นด้วยเครื่องสังเคราะห์เสียงของโม้ก กลายเป็นเพลงที่เป็นเอกลักษณ์ของดนตรีอิเล็กทรอนิกส์ในปลายทศวรรษ 1960 ถึงต้นทศวรรษ 1980
คิงสลีย์บันทึกเสียงเพลงนี้ที่ห้องอัดของออดิโอฟิเดลิตีเรเคิดส์ในนิวยอร์ก เดิมผู้แต่งไม่ได้ตั้งชื่อให้กับทำนองเพลง แต่ได้ชื่อมาจากช่างเทคนิคคนหนึ่ง โดย "ป็อป" มาจากคำว่า ดนตรีป็อป และ "คอร์น" หมายถึง ศิลปะแบบคิช (kitsch)  และมาจากทำนองเพลงที่คล้ายกับเสียงการแตกตัวของข้าวโพดคั่ว
เพลงนี้ประสบความสำเร็จจากฉบับบันทึกเสียงในปี ค.ศ. 1972 โดยฮอตบัทเทอร์ ขึ้นถึงอันดับหนึ่งในออสเตรเลีย เยอรมนี ฝรั่งเศส สวิตเซอร์แลนด์ เป็นซิงเกิลดนตรีอิเล็กทรอนิกส์เพลงแรกๆ ที่ประสบความสำเร็จในสหรัฐอเมริกา ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลขึ้นถึงอันดับหนึ่งในเบลเยียม นิวซีแลนด์ สเปน และประสบความสำเร็จอย่างสูงในฝรั่งเศส
==อ้างอิง==
==แหล่งข้อมูลอื่น==
Popcorn Song - An informative page on the several versions of Popcorn with dates and artists
79 Versions of Popcorn - As advertised, this page contains links to 79 versions of the song. This page contains all of those versions remixed into one 12-minute piece.
Kingsley performs "Popcorn" on an acoustic piano
ซิงเกิลในปี พ.ศ. 2515
ซิงเกิลในปี พ.ศ. 2548
เพลงอิเล็กทรอนิกส์
เพลงบรรเลง
ผลงานในปี พ.ศ. 2512
เขตร้อน

เขตร้อน (tropics) เป็นบริเวณของโลกที่อยู่รอบเขตเส้นศูนย์สูตร จำกัดด้วยเส้นทรอปิกออฟแคนเซอร์ในซีกโลกเหนือ ที่ละติจูด 23° 26′ 16″ (หรือ 23.4378°) เหนือ และทรอปิกออฟแคปริคอร์นในซีกโลกใต้ ที่ละติจูด 23° 26′ 16″ (หรือ 23.4378°) ใต้ ละติจูดนี้ใกล้เคียงกับความเอียงของแกนโลก เขตร้อนรวมทุกพื้นที่บนโลกซึ่งดวงอาทิตย์ถึงจุดใต้แสงอาทิตย์ (subsolar point) คือ จุดที่ดวงอาทิตย์อยู่ตรงเหนือศีรษะพอดี อย่างน้อยครั้งหนึ่งในปีสุริยคติ ยกตัวอย่างเช่น เอเชียใต้,อเมริกาใต้ เเละ เเอฟฟริกาใต้
เซลฟี

เซลฟี (selfie) เป็นการถ่ายภาพตัวเองแบบหนึ่ง เป็นคำนิยมซึ่งหมายถึงการถ่ายรูปตัวเองด้วยกล้องดิจิทัล หรือกล้องโทรศัพท์มือถือ อาจถ่ายด้วยมือหรือใช้ไม้เซลฟี แล้วเผยแพร่ลงบนบริการเครือข่ายสังคม เช่น เฟซบุ๊ก อินสตาแกรม และทวิตเตอร์ ภาพถ่ายเซลฟีมักดูดีเกินจริงและดูไม่เป็นทางการ ภาพถ่ายเซลฟีมักถ่ายจากการถือกล้องและยื่นแขนไปจนสุด หรือยื่นไปทางกระจก มากกว่าการใช้อุปกรณ์เซลฟ์ไทม์เมอร์ บางทีอาจมีการใช้ไม้เซลฟีเพื่อมุมมองที่กว้างขึ้น
== ประวัติ ==
รอเบิร์ต คอร์เนเลียส ผู้ริเริ่มการถ่ายภาพชาวอเมริกันถ่ายภาพของตนเองโดยใช้กระบวนการดาแกโรไทป์ ในค.ศ. 1839 นับเป็นรูปถ่ายบุคคลรูปแรกๆ ด้วยความช้าของกระบวนการทำให้เขาสามารถเปิดเลนส์ วิ่งไปอยู่ในเฟรมภาพเป็นเวลาหนึ่งนาทีหรือมากกว่านั้น จากนั้นกลับมาปิดฝาเลนส์ เขาเขียนด้านหลังรูปว่า "รูปถ่ายแสงรูปแรกที่เคยมีมา ค.ศ. 1839."
การเปิดตัวของโกดักบราวนี (Kodak Brownie) ซึ่งเป็นกล้องขนาดพกพา ในค.ศ. 1900 ทำให้การถ่ายภาพเหมือนตนเองเป็นที่นิยมมากขึ้น โดยปกติจะมีการใช้กระจกและตั้งกล้องไว้บนวัตถุใกล้ ๆ หรือบนขาตั้งกล้อง ขณะอายุ 13 ปี แกรนด์ดัชเชสอะนัสตาซียา นีคะลายีฟนา แห่งรัสเซีย เป็นหนึ่งในวัยรุ่นคนแรก ๆ ที่ถ่ายรูปตนเองโดยใช้กระจกเพื่อส่งไปให้เพื่อนในค.ศ. 1914 เธอเขียนบนจดหมายที่แนบไปกับรูปถ่ายว่า "ฉันถ่ายรูปนี้ด้วยตัวเองขณะกำลังมองกระจก มันยากมากเพราะมือฉันสั่น"
การถ่ายรูปเหมือนตนเองรุ่นเริงในช่วงคริสต์ทศวรรษ 1970 เมื่อ Instant Camera ซึ่งเป็นเป็นกล้องที่สามารถอัดและล้างรูปได้ทันทีหลังจากถ่ายเสร็จถูกคิดค้นขึ้น และทำให้มือใหม่สามารถเรียนรู้การถ่ายภาพได้ โดยสามารถเห็นรูปที่ตนถ่ายได้ทันที เป็นธรรมดาที่สิ่งปฏิบัติเหล่านี้จะถูกถ่ายทอดเมื่อกล้องดิจิทัลมาแทนที่กล้องฟิล์ม
คำว่า เซลฟี นั้น พบว่าใช้ครั้งแรกเมื่อวันที่ 13 กันยายน ค.ศ. 2002 บนพื้นที่อภิปรายออนไลน์ของออสเตรเลีย นาธาน โฮป โพสบน 'Dr Karl Self-Serve Science Forum' ว่า
อืม กำลังเมาในงานวันเกิดปีที่ 21 ของเพื่อน ขณะกำลังเดินฉันสะดุด เอาริมฝีปากลงก่อน (โดยมีฟันหน้าตามมาติด ๆ) ฉันมีรูขนาดประมาณ 1 เซนติเมตรทะลุลิมฝีปากล่างของฉัน และขอโทษที่รูปไม่ชัด มันคือการถ่ายเซลฟี่
พจนานุกรมของออกซ์ฟอร์ด (Oxford Dictionaries) ได้จัดไว้เป็นคำศัพท์แห่งปี 2013 (Word of the Year 2013) โดยระบุว่าเป็นคำที่เริ่มมาจากชาวออสเตรเลีย
==อ้างอิง==
วัฒนธรรมอินเทอร์เน็ต
ภาพถ่าย
คำที่คิดค้นขึ้นในคริสต์ทศวรรษ 2000